

**18 februarie 2021**

**COMUNICAT DE PRESĂ**

***APIA eliberează adeverințe pentru beneficiarii Măsurii 14 “Bunăstarea animalelor”***

Agenția de Plăți și Intervenție pentru Agricultură (APIA) reamintește că, începând cu data de 08 februarie 2021, a demarat activitatea de **eliberare de adeverințe pentru beneficiarii *Măsurii 14 “Bunăstarea animalelor”***,care intenționează să acceseze credite în vederea finanțării activităților curente, de la instituțiile bancare și nebancare ce au încheiat convenții cu APIA, **pentru anul de angajament 2021**.

Potrivit convențiilor, **la solicitarea scrisă a fermierului, APIA eliberează o adeverință** prin care confirmă că acesta a depus cerere de plată aferentă anului de angajament 2021,pentru Măsura 14 – Plăți în favoarea bunăstării animalelor - *pachetul a) porcine*sau *pachetul b)* *păsări.*

Până în prezent, **Agenția a încheiat** **Convenții cu** următoarele **instituții bancare și nebancare** **și cu cele două fonduri de garantare**, respectiv Fondul de Garantare a Creditului Rural (**FGCR**) și Fondul Național de Garantare a Creditelor pentru Întreprinderile mici și mijlocii (**FNGCIMM**):

1. APIA – BRD - FGCR
2. APIA - CEC Bank - FGCR/FNGCIMM
3. APIA - Credit Agricole - FGCR
4. APIA – Creditcoop - FGCR
5. APIA – Eximbank - FGCR/FNGCIMM
6. APIA – FRGCIP - IFN SA
7. APIA - Intesa SanPaolo - FGCR
8. APIA - Libra Internet Bank - FGCR
9. APIA – OTP - FGCR
10. APIA - Patria Bank - FGCR
11. APIA - Raiffeisen Bank - FGCR
12. APIA – Banca Românească - FGCR
13. APIA -Techcventures - FGCR
14. APIA - Banca Transilvania - FGCR/FNGCIMM
15. APIA – Unicredit - FNGCIMM

Prin adeverință se confirmă valoarea ***de 85% din valoarea sumei solicitate în cererea de plată aferentă anului de angajament 2021***.

Valoarea creditului va fi de până la 90% din suma înscrisă în adeverința cuvenită beneficiarului pentru Plățile privind bunăstarea animalelor, anul de angajament 2021.

**Toate convențiile** încheiate între APIA, instituțiile bancare și nebancare și FGCR/ FNGCIMM **se regăsesc** **postate pe site-ul instituției** [www.apia.org.ro](http://www.apia.org.ro)**, în secțiunea Convenții, Acorduri, Protocoale.**

**SERVICIUL RELAŢII CU PUBLICUL ŞI COMUNICARE**